Neenetsi autonoomse ringkonna põõsastikes elab u 50 ilvest. Ilveste asustustihedus kasvab lõuna suunas, kuid metsaga hästi varustatud Komis on ilves haruldane: 0,1-0,2 jälge 10 km teelõigul, Sõktõvkari ümbruses on kohti 0,2-0,3 jäljega ja lõunas on u 100 km2 suurune piirkond tihedusega 0,6-0,8 jälge 10 km peale. Vanasti ohverdasid komid ilveseid oma iidolitele. 1940ndail jahiti ilveseid Komis 200 ringis, 1960ndail saadi 180 nahka aastas. Komi sajandi suurim ilvese arvukus (880 looma) registreeriti 1969. aastal ja 1970ndate 1. poolel olid ilvesed samahästi kui kadunud. 1980ndate algul kasvas saagikus jälle 20 loomani, seejärel langes taas.